Sænska útvarpið SR Ekot greinir frá því að Evrópuþingið muni greiða atkvæði í næstu viku að lýsa yfir neyðarástandi í loftslags - og umhverfismálum . Héruð og borgir í meira en 20 löndum hafa áður lýst yfir „ loftslagsneyðarástandi “ til að stöðva svo kallaðar loftslagsbreytingar . Núna gæti ESB lýst yfir slíku ástandi í öllum ríkjum Evrópusambandsins . Atkvæðisgreiðsla fer fram á Evrópuþinginu í næstu viku . Tillagan verður lögð fram áður en loftslagsráðstefna Sameinuðu þjóðanna COP 25 fer fram í Madríd 2. – 13. desember n.k. og áður en nýja framkvæmdastjórn ESB tekur við en hún hefur lofað að taka „ loftslagsmálin “ mjög alvarlega . Margir flokkshópar á þinginu eru sagðir styðja hugmynd um “ loftslagsneyðarástand ” m.a. hópurinn Renew Europe . Sænski Miðflokkurinn og Sósíaldemókratar standa að baki hugmyndinni . Jytte Guteland segir að heimurinn þurfi loftslagspólitík sem er æðri öllum stjórnmálum Jytte Guteland Evrópuþingmaður sænskra Sósíaldemókrata segir í viðtali við sænska útvarpið „ þetta er hugsað eins og vekjaraklukka , svo það þýðir að allt stjórnmálakerfið verður sett í viðbragðsstöðu . Að allar ákvarðanir verða teknar út frá loftslagsvánni , við þurfum að fá loftslagspólitík sem er æðri öllum öðrum stjórnmálum . Allt kerfið verður að fara í þessa einu átt . Það er afstaða mín með því að hafa frumkvæði með að lýsa yfir loftslagsneyðarástandi “ segir Jytte . Á að leyfa áfengisauglýsingar í fjölmiðlum ?